
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1210 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Παροχή εξουσιοδότησης υπογραφής «Με εντολή 
Αντιπεριφερειάρχη» στον Προϊστάμενο της Διεύ¬ 
θυνσης Ανάπτυξης της Περιφερειακής Ενότητας 
Κορινθίας, καθώς και στους Προϊσταμένους των 
Τμημάτων της Διεύθυνσης. 

2 Μεταβίβαση αρμοδιοτήτων από το Περιφερειακό 
Συμβούλιο στην «Περιφερειακή Επιτροπή Εργα¬ 
σίας και Κοινωνικής Αλληλεγγύης» της Περιφέρει¬ 
ας Στερεός Ελλάδας. 

3 Καθιέρωση και κατανομή απογευματινής υπε- 
ρωριακής εργασίας, υπερωριακής εργασίας Κυ¬ 
ριακών και εξαιρέσιμων ημερών, νυχτερινής και 
νυχτερινής εργασίμων ημερών προς συμπλήρω¬ 
ση της εβδομαδιαίας υποχρεωτικής του προσω¬ 
πικού που υπηρετεί στη Διεύθυνση Καθαριότητας 
και Ανακύκλωσης του Δήμου Χίου για το χρονικό 
διάστημα από τη δημοσίευση της παρούσας έως 
31-12-2018. 


ΑΠΟΦΑΣΕΙΣ 

Αριθμ. 78727/196 (1) 

Παροχή εξουσιοδότησης υπογραφής «Με εντολή 
Αντιπεριφερειάρχη» στον Προϊστάμενο της Διεύ¬ 
θυνσης Ανάπτυξης της Περιφερειακής Ενότητας 
Κορινθίας, καθώς και στους Προϊσταμένους των 
Τμημάτων της Διεύθυνσης. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87 Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύουν, ιδίως το άρθρο 160, όπως τροποποιήθηκε με 
τηνπαρ. 11 αρ. 6 του ν. 4071/2012 (ΦΕΚ 85 Α72012). 

2. Τις διατάξεις του π.δ. 131/2010 (ΦΕΚ 224 Α7 
27-12-2010) «Οργανισμός της Περιφέρειας Πελοποννή- 
σου», όπως ισχύουν. 


3. Τις διατάξεις του άρθρου 9 του ν. 2690/1999 (ΦΕΚ 
45 Α71999) «Κώδικας Διοικητικής Διαδικασίας», όπως 
ισχύουν. 

4. Τις διατάξεις του άρθρου 7 παρ. 2 περ. Β του ν. 3469/ 
2006 (ΦΕΚ 131 Α728-6-2006) «ΕθνικόΤυπογραφείο, Εφη¬ 
μερίδα της Κυβερνήσεως και λοιπές διατάξεις». 

5. Τις διατάξεις του άρθ. 2 ν. 3861/2010 (ΦΕΚ 112/Α ) 
«Ενίσχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο "Πρόγραμμα 
Διαύγεια" και άλλες διατάξεις», όπως ισχύουν σήμερα. 

6. Τις τοποθετήσεις Προϊσταμένου Διεύθυνσης και 
Προϊσταμένων Τμημάτων της Διεύθυνσης Ανάπτυξης 
της ΠΕ Κορινθίας. 

7. Η υπ'αριθμ. 80951 /27377/31 -10-2014 (ΦΕΚ 3101/Β7 
2014) απόφαση Περιφερειάρχη Πελοποννήσου με θέμα: 
«Μεταβίβαση αρμοδιοτήτων στους άμεσα εκλεγμένους 
Αντιπεριφερειάρχες Περιφέρειας Πελοποννήσου». 

8. Την ανάγκη απλούστευσης των διαδικασιών για 
τη σύντομη διεκπεραίωση των υπηρεσιακών θεμάτων, 
την εξυπηρέτηση των πολιτών και την εξασφάλιση της 
αποδοτικής και εύρυθμης λειτουργίας της Διεύθυνσης 
Ανάπτυξης της Περιφερειακής Ενότητας Κορινθίας. 

9. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους ή 
της Περιφέρειας Πελοποννήσου, αποφασίζουμε: 

I. Εξουσιοδοτούμε τον Προϊστάμενο της Διεύθυνσης 
Ανάπτυξης της Π.Ε. Κορινθίας να υπογράφει «Με εντολή 
Αντιπεριφερειάρχη» τα κατωτέρω έγγραφα και αποφά¬ 
σεις αρμοδιότητας της Υπηρεσίας. 

1. Καταστάσεις πληρωμής πάγιου χορηγήματος κα¬ 
θαριότητας, λογαριασμών ύδρευσης, ΟΤΕ, μισθωμάτων 
των κτιρίων που στεγάζονται οι Υπηρεσίεςτης Διεύθυν¬ 
σης Ανάπτυξης. 

2. Διαβιβαστικά προμήθειας αναλώσιμων υλικών, μη¬ 
χανολογικού εξοπλισμού και παροχής υπηρεσιών. 

3. Χαρακτηρισμός εισερχομένων εγγράφων. 

4. Επιτροπές που από τον νόμο ορίζεται να συμμετέχει 
ο Προϊστάμενος της Διεύθυνσης. 

5. Βεβαιώσεις γνησιότητας στοιχείων σύμφωνα με το 
ν. 4305/2014 άρθ. 28. 
















13282 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 210/02.04.2018 


6. Προσυπογραφή αδειών στους υπαλλήλους της Δι¬ 
εύθυνσης Ανάπτυξης. 

7. Καταστάσεις οδοιπορικών τμηματαρχών και υπαλ¬ 
λήλων της Διεύθυνσης Ανάπτυξης. 

8. Θεώρηση κατάστασης υπερωριακής απασχόλησης 
των υπαλλήλων της Διεύθυνσης, σύμφωνα με την παρ. 
Α. Ι.β. της αριθ. 211757/0026/2017 απόφασης Αναπλη¬ 
ρωτή Υπουργού Οικονομικών. 

II. Εξουσιοδοτούμε τους Προϊσταμένους των Τμη¬ 
μάτων της Διεύθυνσης Ανάπτυξης της Π.Ε. Κορινθίας 
να υπογράφουν «Με εντολή Αντιπεριφερειάρχη» τα 
κατωτέρω έγγραφα και αποφάσεις αρμοδιότητας της 
Υπηρεσίας. 

Α.Τον Προϊστάμενο τουΤμήματος Χορήγησης Αδειών 
Ανάπτυξης, Ενέργειας και Φυσικών Πόρων. 

■ Η χορήγηση αδειών μεταλλευτικών ερευνών και η 
άσκηση συναφών αρμοδιοτήτων. 

• Η χορήγηση και η ανάκληση αδειών εκμετάλλευσης 
σε ιδιωτικά λατομεία αδρανών υλικών, καθώς και σε 
δημοτικά, κοινοτικά και λατομεία Ν.Π.Δ.Δ. καθώς και η 
επιβολή διοικητικών κυρώσεων εφόσον αυτές αφορούν 
κατά νόμο αρμοδιότητα του τμήματος. 

■ Η παράταση αδειών λειτουργίας λατομείων αδρα¬ 
νών υλικών, που λειτουργούν εκτός λατομικών περιοχών, 
εφόσον συντρέχουν προϋποθέσεις εφαρμογής του άρ¬ 
θρου 20 του ν. 2115/1993 (ΦΕΚ 15 Α'), όπως τροποποι¬ 
ήθηκε και ισχύει. 

• Η χορήγηση αδειών εκμετάλλευσης λατομείων αργί¬ 
λων και μαργών πλινθοποιίας και κεραμοποιίας. 

• Η χορήγηση αδειών εκμετάλλευσης λατομείων σχι- 
στολιθικών πλακών. 

• Διοικητικά έγγραφα σχετικά με θέματα που σχετίζο¬ 
νται με ίδρυση και λειτουργία λατομείων-μεταλλείων. 

• Η χορήγηση αδειών εγκατάστασης και λειτουργίας 
ηλεκτρομηχανολογικών εγκαταστάσεων λατομείων 
αδρανών υλικών. 

■ Η επιβολή προστίμων ή η σφράγιση των ηλεκτρο- 
μηχανολογικών εγκαταστάσεων λατομείων αδρανών 
υλικών. 

■ Η χορήγηση αδειών εγκατάστασης για ίδια χρήση 
ενεργειακών συστημάτων θέρμανσης ή ψύξης χώρων, 
μέσω της εκμετάλλευσης της θερμότητας των γεωλο¬ 
γικών σχηματισμών και των νερών επιφανειακών και 
υπογείων, που δεν χαρακτηρίζονται σύμφωνα με τις δι¬ 
ατάξεις του ν. 3175/2003 (ΦΕΚ 207 Α') γεωθερμικό υλικό. 

• Η χορήγηση αδειών εγκατάστασης και λειτουργίας ή 
η εξαίρεση από την υποχρέωση χορήγησης των αδειών 
αυτών για εφεδρικούς σταθμούς ηλεκτροπαραγωγής. 

• Η χορήγηση άδειας για διανομή και εμφιάλωση υγρα¬ 
ερίου, καθώς και η επιβολή κυρώσεων σε διυλιστήρια και 
σε εταιρίες εμπορίας με εγκαταστάσεις αποθήκευσης 
και διακίνησης υγρών καυσίμων, υγραερίων, λιπαντικών 
και ασφάλτου, στις μονάδες εμφιάλωσης υγραερίου και 
στους πωλητές πετρελαίου θέρμανσης. 

• Η χορήγηση άδειας πωλητή πετρελαιοειδών προϊό¬ 
ντων για θέρμανση, διανομή και εμφιάλωση υγραερίου, 
καθώς και η επιβολή κυρώσεων σε διυλιστήρια και σε 
εταιρίες εμπορίας με εγκαταστάσεις αποθήκευσης και 
διακίνησης υγρών καυσίμων, υγραερίων, λιπαντικών 


και ασφάλτου, στις μονάδες εμφιάλωσης υγραερίου και 
στους πωλητές πετρελαίου θέρμανσης. 

• Η χορήγηση αδειών εγκατάστασης, επέκτασης, εκ¬ 
συγχρονισμού και λειτουργίας, σύμφωνα με το ν. 3325/ 
2005 (Α' 68), όπως ισχύει, στις: 

α) Βιομηχανίες παραγωγής πετρελαιοειδών και λιπα- 
ντικών (διυλιστήρια) με εγκατεστημένη παραγωγική ισχύ 
μέχρι και 367 Κ \Ν (500 ΗΡ) και αποθηκευτική ικανότητα 
μέχρι και 10.000 γπ 3 . 

β) Εγκαταστάσεις εναποθήκευσης και διακίνησης 
υγρών καυσίμων, υγραερίων και ασφάλτου, εμφιάλωσης 
υγραερίων και συσκευασίαςλιπαντικών, με αποθηκευτι¬ 
κή ικανότητα μέχρι και 50.000 ιη 3 και με εγκατεστημένη 
παραγωγική ισχύ μέχρι και 367 Κ \Ν (500 ΗΡ). 

γ) Εγκαταστάσεις αναγέννησης ορυκτελαίων χωρίς πε¬ 
ριορισμό στην εγκατεστημένη ισχύ και με αποθηκευτική 
ικανότητα μέχρι και 10.000 ιη 3 . 

δ) Εγκαταστάσεις ερευνών και εκμετάλλευσης υδρο¬ 
γονανθράκων, αποθήκευσης, διακίνησης και διανομής 
φυσικού αερίου, με εγκατεστημένη παραγωγική ισχύ 
μέχρι και 367 Κ \Ν (500 ΗΡ) και αποθηκευτική ικανότητα 
μέχρι και 10.000 ητ 3 . 

• Η χορήγηση αδειών και εγκρίσεων για εγκατάσταση, 
επέκταση, εκσυγχρονισμό και λειτουργία βιομηχανιών, 
βιοτεχνιών, επαγγελματικών εργαστηρίων και αποθη¬ 
κών και οποιαδήποτε σχετική με την αδειοδότησή τους 
διοικητική πράξη. 

• Η χορήγηση αδειών και εγκρίσεων για εγκατάσταση, 
επέκταση και λειτουργία για Κέντρα Αποθήκευσης Δια¬ 
νομής ή οποιαδήποτε σχετική με την αδειοδότησή τους 
διοικητική πράξη. 

• Η ενημέρωση των επενδυτών σε θέματα ίδρυσης επι¬ 
χειρήσεων, αναπτυξιακών προγραμμάτων, δικαιολογη- 
τικών και διαδικασιών προκειμένου να χορηγηθούν οι 
απαιτούμενες άδειες και οι επί μέρους εγκρίσεις. 

• Η συνεργασία με αρμόδιους συλλογικούς φορείς και 
Επιμελητήρια για την εξέταση θεμάτων, τα οποία αφο¬ 
ρούν στην αδειοδότησή και στη λειτουργία των μετα¬ 
ποιητικών επιχειρήσεων και των επιχειρήσεων παροχής 
υπηρεσιών, για την υπαγωγή των ανωτέρω επιχειρηματι¬ 
κών μονάδων σε αναπτυξιακά προγράμματα και σχέδια 
και γενικά στη βελτίωση του επιχειρηματικού κλίματος 
και της ανταγωνιστικότητας των επιχειρήσεων, με ενη¬ 
μέρωση του Αντιπεριφερειάρχη. 

• Η υποβολή προτάσεων και ερωτημάτων προς τα αρ¬ 
μόδια Υπουργεία, σχετικά με την ενίσχυση της επιχειρη¬ 
ματικής δραστηριότητας στο νομό, με τις διαμορφούμε- 
νες τάσεις οικονομικής δραστηριότητας, με την υπαγωγή 
των μεταποιητικών επιχειρήσεων και των επιχειρήσεων 
παροχής υπηρεσιών σε αναπτυξιακά προγράμματα και 
σχέδια, καθώς και με τη βελτίωση των διαδικασιών αδει- 
οδότησης των μεταποιητικών επιχειρήσεων και λοιπών 
θεμάτων του Τμήματος, με ενημέρωση του Αντιπερι- 
φερειάρχη. 

• Διαβιβαστικά έγγραφα και γνωμοδοτήσεις για όλα τα 
θέματα που αφορούν αντικείμενα του τμήματος. 

• Η επιβολή κυρώσεων σε όσους ιδρύουν, επεκτείνουν, 
εκσυγχρονίζουν και λειτουργούν βιομηχανίες, βιοτεχνί¬ 
ες, επαγγελματικά εργαστήρια, αποθήκες ν. 3982/2011, 

όπως τροποποιήθηκε και ισχύει, και Κέντρων Αποθή¬ 
κευσης Διανομής του ν. 4302/2014 όπως ισχύει, κατά 
παράβαση των κείμενων διατάξεων. 

■ Η έκδοση της απόφασης που προβλέπεται στην 
παράγραφο 3 του άρθρου 2 της υπ' αριθμ. 3329/1989 
κοινής υπουργικής απόφασης (ΦΕΚ 132 Β'), σχετικά με 
τη μείωση των αποστάσεων ασφαλείας, μεταξύ εργο¬ 
στασίου και αποθήκης, προκειμένου για εγκαταστάσεις 
εργοστασίου εκρηκτικών. 

• Έλεγχος, σύμφωνα με την παρ. 1 του άρθρου 6 του ν. 
1650/1986 (ΦΕΚ 160 Α'), όπως τροποποιήθηκε και ισχύει 
για τήρηση των περιβαλλοντικών όρων, προκειμένου 
περί μονάδων του ν. 3325/2005, όπως ισχύει και του 
ν. 4302/2014, όπως ισχύει. 

• Χορήγηση αδειών για ίδρυση και λειτουργία αρτο¬ 
ποιείων. 

• Η τήρηση και ενημέρωση ηλεκτρονικού Ειδικού 
Μητρώου των επιχειρήσεων ναυπήγησης, μετατροπής, 
επισκευής και συντήρησης πλοίων, η εγγραφή στο Ειδι¬ 
κό Μητρώο και η διαγραφή από το Μητρώο αυτό των 
ανωτέρω επιχειρήσεων, η παρακολούθηση, ο έλεγχος 
και η επιβολή σε αυτές των προβλεπόμενων κυρώσεων. 

• Η εκτίμηση της αξίας μηχανημάτων για τον προσδι¬ 
ορισμό της φορολογητέας αξίας τους. 

• Η πραγματοποίηση δειγματοληπτικών ελέγχων και τή¬ 
ρησης προδιαγραφών κατασκευής παιχνιδιών, που διακι- 
νούνται στην αγορά, κατ' άρθρο 4 παρ. 8 του π.δ. 78/2006. 

• Εντολές επιθεώρησης ν. 3982/2011 - εντολές ελέγχου. 

■ Η έκδοση απόφασης κατανομής ποσών οργάνων 
ελέγχου Ν. 3982/2011 στους δικαιούχους υπαλλήλους 
και σχετικών εγγράφων διεκπεραίωσή της. 

• Την θέση στο «αρχείο» εγγράφων τα οποία δεν απαι¬ 
τούν ενέργεια. 

Β. Τον Προϊστάμενο του Τμήματος Γραμματειακής 
Υποστήριξης. 

• Τα διαβιβαστικά υπηρεσιακών εγγράφων προς Φο¬ 
ρείς και πολίτες. 

• Την επικύρωση αντιγράφων και θεώρηση του γνη¬ 
σίου της υπογραφής. 

• Τη θέση στο «αρχείο» εγγράφων που δεν απαιτούν 
κάποιες ενέργειες και έχουν απλά ενημερωτικό χαρα¬ 
κτήρα, εκτός αν κρίνεται ότι πρέπει να λάβει γνώση ο 
Διευθυντής και ο ΠροϊστάμενοςΤμήματος. 

■Την αυτεπάγγελτη αναζήτηση Ποινικού Μητρώου 
του ν. 3242/2003 (ΦΕΚ 102 Α'). 

•Τη διενέργεια δειγματοληπτικών ελέγχων της γνησι¬ 
ότητας εγγράφων του ν. 4250/2014 (ΦΕΚ 74 Α'). 

• Την διεκπεραίωση της αλληλογραφίας, συμπεριλαμ- 
βανομένης και αυτής που διακινείται μέσω της συσκευής 
τηλεομοιοτυπίας και του ηλεκτρονικού ταχυδρομείου 
της Υπηρεσίας. 

Γ. Τον Προϊστάμενο του Τμήματος Εμπορίου και Του¬ 
ρισμού. 

Θέματα Ανωνύμων Εταιρειών του κ.ν. 2190/1920, όπως 
έχει τροποποιηθεί και ισχύει: 

- Αλληλογραφία με υπηρεσία ΓΕΜΗ, Επιμελητήριο, 
Υπουργείο Ανάπτυξης, Διεύθυνση Ανωνύμων Εταιρειών 
και λοιπούς φορείς. 


- Πράξεις επιβολής διοικητικών προστίμων (του άρ¬ 
θρου 63 του κ.ν. 2190/1920). 

- Υποβολή αιτημάτων λύσης ΑΕ προς τη Νομική Υπη¬ 
ρεσία, με ενημέρωση του Αντιπεριφερειάρχη. 

- Πράξεις διοικητικών ελέγχων ΑΕ με μετοχικό κεφά¬ 
λαιο πάνω από 3.000.000 ευρώ. 

- Εντολές ελέγχου καταβολής μετοχικού κεφαλαίου 
αρχικού ή αύξηση. 

- Πράξεις συγχώνευσης Ανωνύμων Εταιρειών, μετα¬ 
τροπές εταιρειών, διασπάσεις εταιρειών. 

- Διοικητικές πράξεις για παροχή άδειας εγκατάστα¬ 
σης στην Π.Ε. Κορινθίας υποκαταστήματος αλλοδαπής 
Ε.Π.Ε. καιΑ.Ε. 

- Πράξεις για εκτιμητικές επιτροπές του άρθρου 9 κ.ν. 
2190/1920. 

- Λοιπά θέματα Α.Ε. 

• Θέματα του ν. 4177/2013 και κανόνων ΔΙΕΠΠΥ, περί 
λειτουργίας και εποπτείας επιχειρήσεων - διακίνηση και 
εμπορία προϊόντων και παροχής υπηρεσιών (ενημέρω¬ 
ση, εποπτεία, βεβαίωση προστίμων κ.ά.). 

• Θέματα στάσιμου εμπορίου (εποπτεία-λειτουργία, 
επιβολή προστίμων, βεβαίωση προστίμων κ.ά.), του 
ν. 4497/2017 περί άσκησης υπαίθριων εμπορικών δρα¬ 
στηριοτήτων, με ενημέρωση του Αντιπεριφερειάρχη. 

• Θέματα πλανόδιου εμπορίου (εποπτεία-λειτουργία, 
επιβολή προστίμων κ.ά.), του ν. 4497/2017 περί άσκησης 
υπαίθριων εμπορικών δραστηριοτήτων, με ενημέρωση 
του Αντιπεριφερειάρχη. 

• Θέματα λαϊκών αγορών (εποπτεία-λειτουργία, επι¬ 
βολή προστίμων κ.ά.) του ν. 4497/2017 περί άσκησης 
υπαίθριων εμπορικών δραστηριοτήτων, με ενημέρωση 
του Αντιπεριφερειάρχη. 

• Εποπτεία συστημάτων αποδοχής καρτών (ΡΘ5) 
ν. 4446/2016 περί ηλεκτρονικών συναλλαγών (ενημέ- 
ρωση-επιβολή προστίμων κ.ά.). 

• Δειγματοληψίες για έλεγχο ποιότητας προϊόντων 
(ΕΦΕΤ κ.ά.). 

• Περιοδικός έλεγχος μέτρων και σταθμών (υπουργική 
απόφαση 91354/2017 ΦΕΚ Β'2983 κ.ά. διατάξεις), (κλιμά¬ 
κια, εντολές, έλεγχοι, επιβολή προστίμων κ.ά.). 

• Περιοδικός έλεγχος όγκου-επιφάνειας (υπουργική 
απόφαση 91354/17 ΦΕΚ Β'2983 κ.ά. διατάξεις), (κλιμάκια, 
εντολές, έλεγχοι, επιβολή προστίμων κ.ά.). 

• Έκδοση δελτίων πιστοποίησης τιμών τροφίμων με 
ν. 4177/2013 και άλλες διατάξεις. 

• Έκδοση δελτίων πιστοποίησης τιμών καυσίμων με 
ν. 4177/2013 και άλλες διατάξεις. 

• Θεώρηση των προβλεπόμενων τηρούμενων βιβλίων 
επιχειρήσεων, όσων προβλέπονται στους κανόνες δια¬ 
κίνησης και εμπορίας προϊόντων και υπηρεσιών (βιβλία 
ιχνηλασιμότητας, διαμαρτυρίας κ.ά.). 

•Τριμελής Επιτροπή Βεβαιώσεων Παραγωγών του άρ¬ 
θρου 12 του ν. 4497/2017 (συγκρότηση και λειτουργία). 

• Επιτροπή Εμπορικών Μισθώσεων του άρθρου 15 του 
ν. 4013/2011 (συγκρότηση και λειτουργία). 

• Επιτροπή Πειθαρχικού Συμβουλίου Μεσιτών Ακινή¬ 
των του άρθρου 203 του ν. 4072/2012 (συγκρότηση και 
λειτουργία). 

• Επιτροπή Φιλικού Διακανονισμού κ.τ.λ. του ν. 2251/ 
1994 (συγκρότηση και λειτουργία). 

• Επιτροπή Λαϊκών Αγορών του άρθρου 28 του 
ν. 4497/2017 (συγκρότηση). 

• Ενδιάμεσες εκπτώσεις και περίοδοι προσφορών 
εμπορικών καταστημάτων (ν. 4177/2013, υπουργική 
απόφαση 56885/2014 κώδικας δεοντολογίας για την 
προστασία του καταναλωτή κατά τις προσφορές, εκπτώ¬ 
σεις, προωθητικές ενέργειες κ.ά. διατάξεις, αποφάσεις, 
λειτουργία, κυρώσεις, παραπομπές), με ενη μέρωση του 
Αντιπεριφερειάρχη. 

■ Επέκταση ωραρίου καταστημάτων (ν. 2224/1994, 
ν. 3377/2005 κ.ά. διατάξεις - έλεγχος - κυρώσεις κ.ά.), 
με ενημέρωση του Αντιπεριφερειάρχη. 

• Κατάρτιση Μητρώου ΚΕΛΑΥΕ και λοιπές αποφάσεις 
(κλιμάκια, εντολές, συντονισμός, κυρώσεις, κατασχέσεις, 
καταστροφές κ.ά.). 

• Π ροστασία του καταναλωτή περί ασφάλειας των προ¬ 
ϊόντων και υπηρεσιών, υποχρεώσεων και δικαιωμάτων 
του αθέμιτου ανταγωνισμού κ.ά. ν. 2251/1994. 

• Ηλεκτρονικό εμπόριο (Κώδικας Δεοντολογίας Ηλε¬ 
κτρονικού Εμπορίου 31619/2017, ν. 4177/2013 κ.ά.). 

• Θέματα τουρισμού - εφαρμογή προγραμμάτων του¬ 
ριστικής ανάπτυξης - προβολή και διαφήμιση του Νομού 
Κορινθίας, με ενημέρωση του Αντιπεριφερειάρχη. 

■ Εντολές ελέγχου κλιμακίων Υπηρεσίας Τμήματος 
Εμπορίου -Τουρισμού. 

• Διαβιβαστικά - αλληλογραφία (επί των καταγγελιών, 
επί των προσφυγών, αλληλογραφία ενημερωτικού - συμ¬ 
βουλευτικού χαρακτήρα, τριπλότυπες καταστάσεις βε¬ 
βαίωσης προστίμων και χρηματικοί κατάλογοι, μηνιαίες 
και τριμηνιαίες αναφορές στο Υπουργείο κ.ά.) 

• Την θέση στο «αρχείο» εγγράφων τα οποία δεν απαι¬ 
τούν ενέργεια. 

Δ.Τον ΠροϊστάμενοτουΤμήματος Επαγγέλματος. 

• Αποφάσεις και έντυπα χορήγησης, αντικατάστασης 
ή θεώρησης αδειών τεχνικών επαγγελμάτων Α μέρους 
του ν. 3982/2011, όπως ισχύει. 

• Χορήγηση - θεώρηση αδειών γομωτών - πυροδοτών. 

• Έκδοση βεβαιώσεων αναγγελίας τεχνικών επαγγελ¬ 
μάτων Α μέρους του ν. 3982/2011, όπως ισχύει. 

• Επιβολή κυρώσεων σε παραβάσεις Α μέρους του 
ν. 3982/2011, όπως ισχύει. 

• Άδειες συνεργείων συντήρησης ανελκυστήρων. 

• Διοικητικά έγγραφα σχετικά με αντικείμενα του τμή¬ 
ματος. 

■ Ερωτήματα προς το αρμόδιο Υπουργείο και άλλες 
Υπηρεσίες για θέματα που αφορούν αντικείμενα του 
τμήματος, με ενημέρωση του Αντιπεριφερειάρχη. 

• Εντολές ελέγχου υπαλλήλων. 

• Τ ην θέση στο «αρχείο» εγγράφων τα οποία δεν απαι¬ 
τούν ενέργεια. 

Ε.Τον Προϊστάμενο τουΤμήματος Διά Βίου Μάθησης- 
Παιδείας και Απασχόλησης. 

• Έγγραφη επικοινωνία με εκπαιδεύσεις Ν. Κορινθίας, 
σχολικές μονάδες, φορείς, τμήματα Π.Ε. Κορινθίας: Πλη¬ 
ροφορικής, Τεχνικών Έργων, Προμηθειών, Οικ. Υποστή¬ 
ριξης Προσόδων και Περιουσίας, που αφορά σχεδίασμά, 


κοστολόγηση και υλοποίηση δρομολογίων μεταφοράς 
μαθητών, με ενημέρωση του Αντιπεριφερειάρχη. 

• Έκδοση βεβαίωσης επιδομάτων μεταφοράς και ενοι¬ 
κίου μαθητών δημοσίων σχολείων. 

• Έκδοση και ανανέωση άδειας εργασίας σε αλλοδα¬ 
πούς υπό καθεστώς αναβολής απομάκρυνσης. 

• Διενέργεια διαδικασιών καθορισμού αναγκών εισδο¬ 
χής πολιτών τρίτων χωρών, της Περιφερειακής Ενότητας 
Κορινθίας, κατά τον ν. 4251/2014. 

• Πρόσκληση και επικοινωνία με τους εργοδοτικούς 
φορείς της Π.Ε. Κορινθίας (Επιμελητήριο, Ενώσεις και 
Συνδέσμους Επιχειρήσεων, Ενώσεις Αλιέων, Αγροτικές 
Συνεταιριστικές Οργανώσεις κ.λπ.), σε σύσκεψη για την 
συλλογή στοιχείων, αναφορικά με τις ανάγκες εισδοχής 
πολιτών τρίτων χωρών. 

• Αποστολή στον Περιφερειάρχη των στοιχείων περί 
των αναγκών εισδοχής πολιτών τρίτων χωρών, της Π.Ε. 
Κορινθίας. 

• Αλληλογραφία με τους αρμόδιους φορείς και Υπουρ¬ 
γεία προκειμένου να συγκροτηθούν ή τροποποιηθούν 
οι ΤΔΕ Κορίνθου και Κιάτου, με ενημέρωση του Αντιπε- 
ριφερειάρχη. 

■ Απόφαση συγκρότησης ή τροποποίησης των ΤΔΕ 
Κορίνθου και Κιάτου. 

• Αλληλογραφία με τους αρμόδιους φορείς και Υπουρ¬ 
γεία προκειμένου να συγκροτηθεί ή τροποποιηθεί η Επι¬ 
τροπή Εργασίας, με ενημέρωση του Αντιπεριφερειάρχη. 

• Απόφαση συγκρότησης ή τροποποίησης της Επιτρο¬ 
πής Εργασίας, με ενημέρωση του Αντιπεριφερειάρχη. 

• Αλληλογραφία με τους αρμόδιους φορείς και υπουρ¬ 
γεία προκειμένου να συγκροτηθεί ή τροποποιηθεί η 
Επιτροπή του άρθρου 14 του ν. 2458/1997, της οποίας 
η αρμοδιότητα περιήλθε στο τμήμα από την έδρα της 
Περιφέρειας. 

• Απόφαση συγκρότησης ή τροποποίησης της Επι¬ 
τροπής Εργασίας του άρθρου 14 του ν. 2458/1997 με 
ενημέρωση του Αντιπεριφερειάρχη. 

• Αλληλογραφία με τους αρμόδιους φορείς και υπουρ¬ 
γεία προκειμένου να συγκροτηθούν τα Πρωτοβάθμια και 
Δευτεροβάθμια Συμβούλια Κινηματογράφου-Θεάτρου, 
με ενημέρωση του Αντιπεριφερειάρχη. 

• Απόφαση συγκρότησης ή τροποποίησης των Πρω¬ 
τοβάθμιων και Δευτεροβάθμιων Συμβουλίων Κινημα¬ 
τογράφου - Θεάτρου, με ενημέρωση του Αντιπεριφε- 
ρειάρχη. 

• Έκδοση άδειας ερασιτεχνικών σχολών χορού κατόπιν 
επικοινωνίας - αλληλογραφίας με φορείς και Υπουργεία, 
με ενημέρωση του Αντιπεριφερειάρχη. 

• Τ ην θέση στο «αρχείο» εγγράφων τα οποία δεν απαι¬ 
τούνται ενέργειες. 

Ζ. Θέματα ευρύτερης σημασίας. 

Ο Προϊστάμενος Διεύθυνσης και οι Προϊστάμενοι 
όλων τωνΤμημάτων της Διεύθυνσης για θέματα σοβαρά 
και ευρύτερης σημασίας θα τα φέρουν προς υπογραφή 
στα ανώτερα ιεραρχικά όργανα. 

Σε όλες τις παραπάνω περιπτώσεις της παρούσας, 
εφόσον ο εκδοχέας υπογραφής κωλύεται ή απουσιάζει 
οι προαναφερόμενες αρμοδιότητες υπογραφής «Μ.Ε.Α.» 
θα ασκούνται από τον νόμιμο αναπληρωτή αυτού. 

Η παρούσα απόφαση δεν προκαλεί δαπάνη σε βάρος 
του προϋπολογισμού του Κράτους ή της Περιφέρειας 
Πελοποννήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Κόρινθος, 23 Μαρτίου 2018 

Ο Αντιπεριφερειάρχης 
ΠΕΛΟΠΙΔΑΣ ΚΑΛΛΙΡΗΣ 


Αριθμ. 42/3/5.3.2018 (2) 

Μεταβίβαση αρμοδιοτήτων από το Περιφερει¬ 
ακό Συμβούλιο στην «Περιφερειακή Επιτροπή 
Εργασίας και Κοινωνικής Αλληλεγγύης» της Πε¬ 
ριφέρειας Στερεάς Ελλάδας. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της παρ. 1, του άρθρου 164 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ Α' 87), σύμφωνα με τις οποίες «Με απόφαση 
του Περιφερειακού Συμβουλίου μπορεί να συστήνονται 
μέχρι δύο (2) επιτροπές, στις οποίες το Συμβούλιο με¬ 
ταβιβάζει αρμοδιότητές του για συγκεκριμένους τομείς 
περιφερειακής πολιτικής που ορίζονται από αυτό ανά¬ 
λογα με τα χαρακτηριστικά και τις ιδιαιτερότητες της 
οικείας περιφέρειας». 

2. Τις διατάξεις της παρ. 3, του άρθρου 164 του ως άνω 
νόμου 2852/2010, σύμφωνα μετις οποίες «[...] το Περιφε¬ 
ρειακό Συμβούλιο μπορεί, για θέματα ιδιαίτερα σοβαρά, 
με ειδική αιτιολογία και με απόλυτη πλειοψηφία του συ¬ 
νόλου των μελών του, να αποφασίζει να ασκήσει το ίδιο 
αρμοδιότητες που είχε μεταβιβάσει στις περιφερειακές 
επιτροπές. Οι επιτροπές, με απόφαση, που λαμβάνεται 
με την απόλυτη πλειοψηφία του συνόλου των μελών 
τους, μπορούν να παραπέμπουν συγκεκριμένο θέμα της 
αρμοδιότητάς τους στο Περιφερειακό Συμβούλιο για τη 
λήψη απόφασης, εφόσον κρίνουν ότι αυτό επιβάλλεται 
από την ιδιαίτερη σοβαρότητά του». 

3. Το π.δ. 148/2010 «Οργανισμός Περιφέρειας Στερεάς 
Ελλάδας (ΦΕΚ Α' 241), όπως ισχύει μετά την τελευταία 
τροποποίηση του ΑΠ: 3203/84663/22-06-2017 απόφαση 
Συντονιστή Αποκεντρωμένης Διοίκησης Θεσσαλίας - 
Στερεάς Ελλάδας (ΦΕΚ Β' 2201). 

Α.Την υπ'αριθμ. 146/2014 (πρακτικό 9ο) απόφαση του 
Περιφερειακού Συμβουλίου «Σύσταση Περιφερειακής 
Επιτροπής Εργασίας και Κοινωνικής Αλληλεγγύης». 

5. Την υπ'αριθμ. 147/2014 (πρακτικό 9ο) απόφαση 
του Περιφερειακού Συμβουλίου «Έγκριση μεταβίβασης 
αρμοδιοτήτων από το Περιφερειακό Συμβούλιο στην 
Περιφερειακή Επιτροπή Εργασίας και Κοινωνικής Αλ¬ 
ληλεγγύης». 

6. Την υπ'αριθμ. 172/2015 (πρακτικό 10ο) απόφαση 
του Περιφερειακού Συμβουλίου (ΦΕΚΒ' 2471) περί «Με¬ 
ταβίβαση αρμοδιοτήτων από το Περιφερειακό Συμβού¬ 
λιο στην Επιτροπή Εργασίας και Κοινωνικής Αλληλεγγύης 
της Περιφέρειας Στερεάς Ελλάδας». 


7. Τις διατάξεις του ν. 4497/2017 (ΦΕΚΑ' 171) «Άσκηση 
υπαίθριων εμπορικών δραστηριοτήτων, εκσυγχρονισμός 
της επιμελητηριακής νομοθεσίας και άλλες διατάξεις». 

8. Τις διατάξεις του άρθρου 23 του ν. 2224/1994 (ΦΕΚ 
ΑΊ 12) όπως αντικαταστάθηκε από το άρθρο 12 του 
ν. 3377/2005 (ΦΕΚ Α' 202) «Αρχές και Κανόνες για την 
εξυγίανση της λειτουργίας και την ανάπτυξη βασικών 
τομέων του εμπορίου και της αγοράς - Θέματα Υπουρ¬ 
γείου Ανάπτυξης», αποφασίζουμε: 

Τ ην μεταβίβαση από το Περιφερειακό Συμβούλιο στην 
Περιφερειακή Επιτροπή Εργασίας και Κοινωνικής Αλ¬ 
ληλεγγύης της Περιφέρειας Στερεάς Ελλάδας, των εξής 
αρμοδιοτήτων: 

(I) Όλων των εισηγητικών ή αποφασιστικών αρμοδι¬ 
οτήτων, που απαιτούνται για την εφαρμογή τόσο των 
διατάξεων του ν. 3852/2010 «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης», όσο και των ειδικών διατάξεων, 
που αναφέρονται στο αντικείμενο ενασχόλησης της 
Επιτροπής (Εργασία και Κοινωνική Αλληλεγγύη). 

(II) Των αρμοδιοτήτων άσκησης υπαίθριων εμπορικών 
δραστηριοτήτων όπως αυτές περιγράφονται στις διατά¬ 
ξεις του ν. 4497/2017 (ΦΕΚ Α' 171) και ιδίως: 

α) την απόφαση για την ίδρυση ή την κατάργηση λα¬ 
ϊκής αγοράς, μετά από πρόταση του οικείου Δημοτικού 
Συμβουλίου και γνωμοδότηση της οικείας Επιτροπής 
Λαϊκών Αγορών και της αρμόδιας Αστυνομικής Αρχής 
(άρθρο 29 παρ. 1 του ν. 4497/2017), 
β) την απόφαση για την ίδρυση κυριακάτικης αγοράς, 
ύστερα από εισήγηση του οικείου Δήμου και γνώμη του 
οικείου Επιμελητηρίου, στην οποία καθορίζονται και τα 
πωλούμενα είδη (άρθρο 38 παρ. 2), 
γ) την απόφαση για την διοργάνωση οποιουδήποτε 
είδους υπαίθριων αγορών σε ιδιόκτητο ή μισθωμένο 
κτίριο, μετά από αίτημα Πολιτιστικών, Εξωραϊστικών και 
Τοπικών Συλλόγων (άρθρο 38 παρ. 8) και βεβαίωσης 
ότι πληρούνται οι προϋποθέσεις για οργάνωση εκδηλώ¬ 
σεων επετειακού χαρακτήρα, γενικότερου κοινωνικού, 
πολιτιστικού ή εκπαιδευτικού περιεχομένου στα πλαίσια 
των οποίων διεξάγεται και οποιαδήποτε είδους υπαίθρια 
αγορά στις περιπτώσεις που αποδεδειγμένα πολιτιστικοί, 
εξωραϊστικοί, τοπικοί σύλλογοι διοργανώνουν τις εκδη¬ 
λώσεις για δεκαπέντε (15) συναπτά έτη, 
δ) την απόφαση για την έκδοση προκήρυξης, που 
υπογράφεται από τον Περιφερειάρχη, για τη χορήγηση 
αδειών επαγγελματιών πωλητών λαϊκών αγορών και 
πλανόδιου εμπορίου. Την απόφαση για τον ανώτατο 
αριθμό αδειών παραγωγών πωλητών που μπορούν να 
διατίθενται για την άσκηση του πλανόδιου εμπορίου 
(άρθρο 20 παρ. 1, άρθρο 47 παρ. 1 και άρθρο 49 παρ. 1), 
ε) την απόφαση για το ύψος του υποχρεωτικού ημερή¬ 
σιου ανταποδοτικού τέλους που θα καταβάλλεται στους 
Δήμους, κατόπιν πρότασης των φορέων λειτουργίας (Δή¬ 
μων), των οικείων Επιτροπών Λαϊκών Αγορών και των 
Υπηρεσιών της Περιφέρειας που έχουν αρμοδιότητα επί 
των λαϊκών αγορών (άρθρο 36 παρ. 1), 
στ) την απόφαση για τον καθορισμό του ετήσιου τέ¬ 
λους, ανά άδεια πωλητού πλανόδιου εμπορίου, που απο¬ 
τελεί έσοδο της Περιφέρειας (άρθρο 43 παρ. 3). 

(III) Τις αρμοδιότητες της παρ. 2 του άρθρου 12 του 
ν. 3377/2005 (ΦΕΚΑ' 202) περί παράτασηςτου ωραρίου 
λειτουργίας (εθνικού πλαισίου λειτουργίας) καταστημά¬ 
των κάθε είδους. 

(IV) Οι υπ'αριθμ. 147/2014 και 172/2015 αποφάσεις 
του Περιφερειακού Συμβουλίου περί «Μεταβίβασης 
αρμοδιοτήτων από το Περιφερειακό Συμβούλιο στην 
Περιφερειακή Επιτροπή Εργασίας και Κοινωνικής Αλ¬ 
ληλεγγύης, της Περιφέρειας Στερεάς Ελλάδας», παύουν 
να ισχύουν. 

Η απόφαση αυτή δεν προκαλεί δαπάνη σε βάρος του 
προϋπολογισμού της Περιφέρειας Στερεάς Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΓΕΩΡΓΙΟΣ ΨΥΧΟΓΙΟΣ 


Αριθμ. απόφ. 56η (3) 

Καθιέρωση και κατανομή απογευματινής υπερω- 
ριακής εργασίας, υπερωριακής εργασίας Κυρια¬ 
κών και εξαιρέσιμων ημερών, νυχτερινής και νυ¬ 
χτερινής εργασίμων ημερών προς συμπλήρωση 
της εβδομαδιαίας υποχρεωτικής του προσωπι¬ 
κού που υπηρετεί στη Διεύθυνση Καθαριότητας 
και Ανακύκλωσης του Δήμου Χίου για το χρονι¬ 
κό διάστημα από τη δημοσίευση της παρούσας 
έως31-12-2018. 

Ο ΔΗΜΑΡΧΟΣ ΧΙΟΥ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/2010/τ. Α') 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του άρθ. 20 του ν. 4024/2011 «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015 (ΦΕΚ 226/Α727-10-2011)». 

3. Τις διατάξεις της παρ. 2 του άρθρου 31 του 
ν. 4258/2014 (ΦΕΚ 94/Α72014), «Διαδικασία Οριοθέτη- 
σης και ρυθμίσεις θεμάτων για τα υδατορέματα - ρυθ¬ 
μίσεις πολεοδομικής νομοθεσίας και άλλες διατάξεις» 
ως ισχύει. 

4. Τις διατάξεις της εγκυκλίου με αρ. πρωτ.: οικ. 2/ 
78400/0022/14-11-2011 του Γενικού Λογιστηρίου του 
Κράτους - Γεν. Δ/νση Μισθών περί «Παροχής οδηγιών για 
την εφαρμογή των διατάξεων του Δεύτερου Κεφαλαίου 
του ν. 4024/2011». 

5. Τις διατάξεις του άρθρου 48 και άρθρου 176 του 
ν. 3584/2007 περί «Κύρωσης του Κώδικα Κατάστασης 
Δημοτικών και Κοινοτικών Υπαλλήλων» (ΦΕΚ 143/τ.Α / 
28-06-2007). 

6. Τον προϋπολογισμό του Δήμου οικον. έτους 2018, 
στον οποίο έχουν εγγράφει οι πιο κάτω πιστώσεις στους 
αντίστοιχους Κ.Α. με τίτλο: 

ΦΟΡΕΑΣ ΤΙΤΛΟΣ ΠΟΣΟ 

20-6012 Αποζημίωση υπερωριακής εργασίας και για 
εξαιρέσιμες ημέρες και νυκτερινές ώρες και λοιπές πρό¬ 
σθετες αμοιβές μονίμων υπαλλήλων 45.000,00 € 


20-6022 Αποζημίωση υπερωριακής εργασίας και για 
εξαιρέσιμες ημέρες και νυκτερινές ώρες και λοιπές πρό¬ 
σθετες αμοιβές υπαλλήλων ΙΔΑΧ 15.450,00 € 

20-6054.001 Εργοδοτικές εισφορές ΙΚΑ εκτάκτων 
υπαλλήλων 4.500,00 €. 

7. Το γεγονός ότι για την αντιμετώπιση εποχιακών, 
εκτάκτων, επειγουσών και όλως απρόβλεπτων αναγκών 
υπάρχει ανάγκη καθιέρωσης υπερωριακής εργασίας 
απογευματινής, Κυριακών και αργιών, νυχτερινής και 
νυχτερινής εργασίμων ημερών προς συμπλήρωση της 
εβδομαδιαίας υποχρεωτικής στο προσωπικό του Δή¬ 
μου και συγκεκριμένα: Στην Υπηρεσία Καθαριότητας και 
Ανακύκλωσης που κατόπιν της συνένωσης των Δήμων 
με τη Διοικητική Μεταρρύθμιση Καλλικράτης, όπου η 
Υπηρεσία εξυπηρετεί τους 8 πρώην Δήμους της Νήσου 
Χίου που συνενώθηκαν.Τα απορρίμματα απορρίπτονται 
στο μοναδικό ΧΥΤΑ που υπάρχει στην περιοχή Πόδο- 
ρας της Νότιου Χίου όπου θα πρέπει να μεταφέρονται 
όλα τα απορρίμματα του Δήμου Χίου με αποτέλεσμα 
την επιμήκυνση του μέσου χρόνου του δρομολογίου 
αποκομιδής. Αυτό έχει σαν αποτέλεσμα τον μειωμένο 
διαθέσιμο υπολειπόμενο χρόνο προς αποκομιδή. Για να 
ολοκληρωθεί το έργο της αποκομιδής των απορριμμά¬ 
των θα πρέπει να παραταθεί το ωράριο ιδιαίτερα τις ημέ¬ 
ρες αυξημένου όγκου απορριμμάτων όπως συμβαίνει 
κατά τη θερινή περίοδο και σε περιόδους εορτών όπου 
και εμφανίζεται και αυξημένος φόρτος στην περιφέρεια 
της νήσου. Αντίστοιχος φόρτος προκαλείται τόσο στο 
συνεργείο της Υπηρεσίας όπου το μειωμένο προσωπικό 
έχει να αντιμετωπίσει τις βλάβες ενός μεγάλου στόλου 
οχημάτων με αυξημένο αριθμό διανυόμενων χιλιομέ¬ 
τρων με ιδιαίτερες και απαιτητικές συνθήκες λειτουργίας 
που προκαλούν αυξημένο αριθμό βλαβών στα οχήμα¬ 
τα. Αυξημένο όγκο εργασίας έχει να αντιμετωπίσει και 
το προσωπικό του καθαρισμού κοινοχρήστων χώρων 
που έχει να εκτελέσει τα καθημερινά δρομολόγια στην 
πόλη της Χίου, να αντιμετωπίσει την απογευματινή και 
την κατά τα Σαββατοκύριακα λειτουργία του εμπορικού 
κέντρου αλλά και πέριξ των σημείων αρχαιολογικού και 
τουριστικού ενδιαφέροντος. Σημειώνεται ότι το σύνολο 
της Υπηρεσίας αντιμετωπίζει και τον αυξημένο φόρτο 
που προκαλείται από τις προσφυγικές ροές και παρου¬ 
σιάζει έντονη διακύμανση. 

8. Τις διατάξεις του άρθρου 58 παρ. 1 περ. δ' του 
ν. 3852/2010 (ΦΕΚ 87/τ.Α 707-06-2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης» που αναφέρονται στις 
αρμοδιότητες του Δημάρχου. 

9. Την απόφαση 821/2017 του Δημοτικού συμβουλίου 
όπως δημοσιεύθηκε με τις διατάξειςτου άρθρο 79 παρ. 4 
του Κώδικα Δήμων και Κοινοτήτων (ν. 3463/2006), παρ. 2 
του άρθρου 20 του ν. 4024/2011, όπως τροποποιήθηκε 
με την παρ. 7 του άρθρου πέμπτου του ν. 4047/2012 
και αντικαταστάθηκε με την παρ. 1 του άρθρου 45 
του ν. 4071/2012 και την παρ. 2 του άρθρου 15 του 
ν. 4147/2013. 

10. Την υπ' αριθμ. 1240/9-1-2018 (ΦΕΚ 445/Β714-2- 
2018) απόφαση του Γενικού Γραμματέα της Αποκεντρω¬ 
μένης Διοίκησης Αιγαίου, με την οποία επικυρώθηκε η 
821/2018 απόφαση του Δημοτικού Συμβουλίου Χίου με 

την οποία εξαιρέθηκε από την εφαρμογή πενθήμερης ερ¬ 
γασίας και καθιερώθηκε 24ωρη λειτουργία για την Υπη¬ 
ρεσία Καθαριότητας και Ανακύκλωσης του Δήμου Χίου. 

11 .Τις διατάξειςτου άρθρου 5 παρ. 7 του ν. 4047/2012 
(ΦΕΚ 31/Α723-02-2012) καθώς και τις διατάξεις της 
παρ. 1 του άρθρου 45 του ν. 4071/2012 (ΦΕΚ 85/Α7 
01-04-2012). 

12. Τις διατάξεις της παρ. 2 του άρθρου 15 του 
ν. 4147/2013 (ΦΕΚ 98/Α726-4-2013). 

13. Τις διατάξεις του άρθρου 79 παρ. 4 του Κώδικα 
Δήμων και Κοινοτήτων (ν. 3463/2006 - ΦΕΚ 114/τ. Α7 
8-6-2006) σε συνδυασμό μετο ν. 3469/2006 άρθρο7παρ. 2 
περ. β' και άρθρο 8 παρ. 1 περ. β' του ν. 3469/2006. 

14. Τις διατάξειςτου άρθρου 20 του ν. 4354/2015 (ΦΕΚ 
176/Α716-12-2015), αποφασίζουμε: 

Α. Εγκρίνουμε κατά ανώτατο όριο, την πραγματοποί¬ 
ηση υπερωριακής απογευματινής εργασίας μέχρι 22η 
ώρα, νυχτερινής εργασίας από 22η μέχρι 6η πρωινή ώρα, 
εργασίας Κυριακών και εξαιρέσιμων ημερών πέραν της 
υποχρεωτικής, μέσα στα όρια που προβλέπουν οι διατά¬ 
ξεις της κείμενης νομοθεσίας κατά το έτος 2018 και ειδι¬ 
κότερα από δημοσίευση της παρούσας έως 31 -12-2018 
για το προσωπικό του Δήμου, μόνιμο, ΙΔΑΧ και ΙΔΟΧ που 
εργάζεται στον τομέα της καθαριότητας ως εξής: 

Β. Αριθμός απασχολουμένων με σχέση εργασίας Δη¬ 
μοσίου Δικαίου: 

Εργάτες καθαριότητας (19), επόπτης καθαριότητας 
(1), επιστάτης καθαριότητας (1), οδηγοί (14), χειριστές 
(4) και μηχανικοί αυτοκινήτων (1). 

Αριθμός απασχολουμένων με σχέση εργασίας Ιδιωτι¬ 
κού Δικαίου Αορίστου Χρόνου: 

Εργατών (10), οδηγοί (5), χειριστές (1) και μηχανικοί 
αυτοκινήτων (2). 

Γ. α) Τα όρια των ωρών απασχόλησης για τους μόνι¬ 
μους ανά υπάλληλο ορίζονται για το προσωπικό καθα¬ 


ριότητας και ανακύκλωσης κατά τις απογευματινές ώρες 
μέχρι της 22,00 υπάλληλοι (19) ΥΕ16 Εργατών έως 120 
ώρες, ΔΕ2 (1) Επόπτη Καθαριότητας 120 ώρες,ΥΕΙδ (1) 
Επιστατών έως 120 ώρες, ΔΕ29 Οδηγών (14) άτομα έως 
120 ώρες, ΔΕ28 Χειριστών (4) έως 120 ώρες και ΔΕ26 Μη¬ 
χανικών αυτοκινήτων (1) 120 ώρες έκαστος ανά εξάμηνο, 
β) για την υπερωριακή εργασία για νυχτερινή, Κυρια¬ 
κές και εξαιρέσιμες: μόνιμοι υπάλληλοι (19) ΥΕ16 Ερ¬ 
γατών έως 30 ώρες, ΔΕ2 Επόπτη Καθαριότητας (1) 30 
ώρες,ΥΕΙ 6 Επιστατών (1) έως 30 ώρες, ΔΕ29 Οδηγών (14) 
άτομα έως 30 ώρες, ΔΕ28 Χειριστών (4) έως 30 ώρες και 
ΔΕ26 Μηχανικών αυτοκινήτων (1) έως 30 ώρες έκαστος 
ανά μήνα. 

γ) Τα όρια των ωρών απασχόλησης για τους Ιδιωτικού 
Δικαίου Αορίστου Χρόνου ανά υπάλληλο ορίζονται για 
το προσωπικό καθαριότητας και ανακύκλωσης κατά τις 
απογευματινές ώρες μέχρι της 22,00 υπάλληλοι (10) ΥΕ16 
Εργατών έως 120 ώρες, ΔΕ29 Οδηγών (5) άτομα έως 120 
ώρες, ΔΕ28 Χειριστών (1) έως 120 ώρες και ΔΕ26 Μηχα¬ 
νικών αυτοκινήτων (2) 120 ώρες έκαστος ανά εξάμηνο, 
δ) για την υπερωριακή εργασία για νυχτερινή, Κυρια¬ 
κές και εξαιρέσιμες: Υπάλληλοι (10) ΥΕ16 Εργατών έως 30 
ώρες, ΔΕ29 Οδηγών (1) άτομο έως 30 ώρες, ΔΕ28 Χειρι¬ 
στών (1) έως 30 ώρες και ΔΕ26 Μηχανικών αυτοκινήτων 
(2) έως 30 ώρες έκαστος το μήνα. 

Δ. Η κατανομή των ωρών απασχόλησης του προσωπι¬ 
κού ανωτέρω γίνεται κάθε φορά ανάλογα με τις ανάγκες 
της υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 27 Μαρτίου 2018 

Ο Δήμαρχος 

ΕΜΜΑΝΟΥΗΛ ΒΟΥΡΝΟΥΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























